Document ID: /roh_data/filtered/fineweb-2-filterrobots_roh.jsonl.gz/19206

Avant var 150 onns han blers abitants da Vaz bandunà lur patria ed èn emigrads en l'exteriur. Daplirs ch'ins ha pensà enfin ussa. Donat Rischatsch, ch'è creschì si a Vaz, è vegnì a savair quai atras sias retschertgas.
«Er qua è il mund»
La maioritad dals emigrants è ida a l'Europa, in per singuls a l'America. Uschia era Hilarius Rischatsch. Il medi n'è betg stà cuntent cun il svilup a Vaz ed è perquai ì a Dubuque en il stadi da Iowa. Là ha el vivì ina vita sco medi cirquital ed è para stà fitg cuntent. El è numnadamain mai vegnì enavos a star a Vaz. En ina brev a sia famiglia ha el scrit «er qua è mund». Quai per quietar la famiglia e per dir, ch'el haja ina buna vita en America.
Quel motto «er qua è mund» han ils organisaturs dals dis da cultura surprendì. Ils dis da cultura a la periferia da Vaz, vul dir a Lain, Muldain e Zorten, vulan far attent sin l’istorgia d'emigraziun da lur antenats, sco era mussar ch'i dat anc massa cultura e vita en la periferia.
TSG 17:40